LidanRubinov/Halacha-QA huggingface dataset:
שאלה: לימודים או מדרשה?: דבר ראשון ישרכח על האתר המדהים הזה. אני כרגע בשנת שירות ראשונה ומתחילים לדבר איתנו עד כמה חשוב שנה שניה של שרות,אידיאלים וכו. אני לקחתי השנה תקן מאתגר וקשה ואני באמת מרגישה שאני תורמת המון,ב"ה. ועוד שנה של שירות אני לא צריכה,אבל אני כן מאוד רוצה שנה מדרשה,אבל ההורים מתנגדים ולא כ"כ(בלשון המעטה)בעד זה שאני יעשה שנה מדרשה אלא מיד אלך ללמוד.ניסיתי להסביר להם שזה חשוב לי,וזה בונה להמשך החיים,אבל מבחינתם זה חבל וכדי להתחיל ללמוד,להתקדם הלאה,להספיק כמה שיותר.מה אני אמורה לעשות?יש גם עניין של כיבוד הורים?האם לדתכם שנה מדרשה זה חשוב אוו שבאמת כדי להתחיל ללמוד.(ואכשהוא אבא ואמא תמיד צודקים)
תשובה: לך את מתארת, בעצם, פער בינך ובין ההורים שלך לגבי שנה הבאה. את מעונינת ללמוד במדרשה, ואילו ההורים שלך מעונינים ש תתקדמי הלאה. קודם כל, חשוב לי להדגיש שהחיים הם החיים שלך. אין שום ספק שאת בחורה בוגרת וגדולה, ואת צריכה לקבל את ההחלטות שלך בצורה עצמאית. אכן, לעיתים לא פשוט לקבל החלטות שנוגדות את הדעה של הסביבה, אבל חלק מתהליך ההתבגרות הוא לדעת לעשות מה שנכון בעינינו, גם אם אחרים חושבים אחרת. יחד עם זה, העצמאות צריכה להכיל עוד שלשה מרכיבים חשובים. המרכיב הראשון הוא - עצמאות כלכלית. זכותך המלאה להחליט ללמוד במדרשה, אבל אם ההורים שלך צריכים לממן את זה, והם מתנגדים לכך, זה כבר הרבה יותר בעייתי. למעשה, זה חלק מהרצון של ההורים שלך להתחיל ללמוד - על מנת שתרכשי עצמאות כלכלית בחיים מוקדם ככל האפשר, כך שתוכלי לדאוג לעצמך ולא תצטרכי להזדקק לחסדי אחרים. המרכיב השני הוא - החלטה מושכלת. אין ספק שמדרשה נותנת המון לחיים. יחד עם זה, צריך להקשיב לטענות של ההורים שלך ולחשוב איך את מתיחסת אליהם. זה ברור שההורים לא תמיד צודקים, אבל מצד שני כמעט תמיד הם אומרים טענות שדורשות התיחסות רצינית. שנה בחיים היא הרבה זמן, ובגילאים האלו, לעיתים גורמת להבדל גדול. המרכיב השלישי הוא - כבוד. בהחלטות לגבי החיים שלך, אין ענין של כיבוד הורים, וכאמור, זכותך לעשות כפי הבנתך. יחד עם זה, חשוב לתת להורים הרגשה טובה ומכובדת, שאת חושבת על מה שהם אומרים, שאת לא  מבטלת  או  מתעלמת, אלא את לוקחת את זה בחשבון - ויתירה מכך - את מחשיבה אותם ומכבדת אותם. את עכשיו בגיל מאד  עדין  מבחינת ההורים. גיל מעבר בין  ילדות  - שהולכת לפי ההורים כל הזמן, ובין  בגרות  - שמחליטה באופן עצמאי על דרכיה. חשוב מאד להבין את התחושה של ההורים, ולתת להם את התחושה, שגם אם את עצמאית, הרי שאת עדיין ילדה שלהם. חזקי ואמצי, מקוה שהועלתי מעט טוביה tsbias1 gmail.com
שאלה: אפשר בבקשה עזרה בשאלות שלא הבנתי.: לרב 1.לשם מה ספרו את הלווים?האם כדי לדעת כמה הם בכדי להחליפם עם הבכורות? 2.למה היו צריכים לתת את הכסף של הפדויים לאהרון ולבניו מה הם יעשו בו? 3.איך עברה הקדושה מהבכורות אל הלווים? 4.איך עברה הקדושה מה273 האחרונים?
תשובה: 1. כן, כמו שהסברת. 2. זו מתנת כהונה, המבטאת את ה"החלפה". מצווה זו נוהגת לדורות, ולכל בכור ישראל מבן 30 יום עורכים "פידיון הבן", בו נותנים לכהן חמישה שקלים (כלומר: את הערך של חמש מטבעות "שקל" של תקופת המדבר) "תמורת" הבכור. בכך מתבטא שעל אף שבתחילה היו הבכורות עובדים את עבודת הקרבנות והיתה להם קדושה, כעת הכהנים מחליפים אותם. הכסף הניתן לכהן הוא כסף פרטי שלו והוא יכול לעשות בו כל אשר יחפוץ. 3. הקדושה עברה על פי ציווי ה, כאשר לוי אחד החליף בכור אחד. החלפה זאת נעשתה ללא מעשה מיוחד. מכיוון שהיו יותר בכורות מלויים (273), השאר עשו מעשה של החלפה בנתינת כסף. כדי להחליט מי נחשב שנפדה בהחלפת לוי ומי מהבכורות הם היתירים שצריכים לתת חמש שקלים לכהן נערך גורל (רש"י פסוק נ ). 4. כל אחד מהם נתן לכהן חמישה שקלים, כדרך שפודים בכור בימינו. בהצלחה!
שאלה: אם אפשר עזרה בהבנת הפסוקים: אפשר בבקשה עזרה בהסברת הפס : 1.ולקחת, חמשת חמשת שקלים- -לגלגלת: בשקל הקדש תקח, עשרים גרה השקל 2.פדויי, העדפים בהם. 3.ואת פדויי השלשה, והשבעים והמאתים- -העדפים, על-הלוים, מבכור, בני ישראל 4.ויקח משה, את כסף הפדיום- -מאת, העדפים, על, פדויי הלוים 5.מה הכוונה ויקח משה את כסף הפדויים? מזה כסף הפדויים?
תשובה: ב"ה, הבכורות היו אמורים להיות עובדי המשכן והתפקיד עבר לכהנים, קדושת הבכורות עברה לכהנים, כל בכור לכהן האחד, אלא שהיו יותר בכורות מכהנים, לכן בכורות אלו היו צריכים לפדות עצמם בחמישה שקלים. ולתת לכהן, חמישה שקלים שוים לעשרים גרה - גרה היא מטבע בימי משה רבנו. משה לקח את כסף הפדויים, אותם 273 בכורות שלא היה כנגדן כהן. דני ארגמן
שאלה: צניעות: מהם כללי הצניעות של הבת בלבוש, בדיבור? שבוע טוב
תשובה: לבוש- חצאית או שמלה שמכסה את הברך בכל מצב גם בישיבה. שרוולים-באופן של רואים את שער בית השחי. כל מה שמעבר לזה תלוי במנהג המקום. צוואר- יש להימנע ממחשוף, ולכן החולצה צריכה שתהיה צמודה לצוואר (בלי שנחנקים.) בדיבור-אין הבדל בין גבר לאישה בנמוס ובנחת.
שאלה: אישות: שתי שאלות ברשותך: 1. אשתי נוטלת גלולות נגד הריון סרזט מאז הלידה האחרונה שלה שהייתה לפני כעשרה חודשים. ביום א בבוקר היא קמה מהשינה וראתה כתם על התחתון שלה - הכתם לעניות דעתי אדום, אולם הוא היה על תחתונים ורודות ופחות מגודל של חצי שקל. מאז לא היו כתמים נוספים מה הדין שלנו? האם מותר לקיים יחסים או לא? 2. בשעון שבת: אני מכיר שמותר להאריך מצב קיים ז"א מותר להוסיף זיזים למצב כבוי כדי שימשיך להיות כבוי ולהוסיף זיזים דלוק כדי שימשיך לדלוק. לפני כחודש חבר שהתארך אצלנו העיר לי שאסור להוסיף זיזים למצב כבוי כדי להאריך אותו. האם הוא צודק? מראש
תשובה: 1. אתם מותרים זה לזאת. 2. זאת מחלוקת פוסקים. חברך הציג דעה הלכתית אחת, כך למשל פסק הרב מרדכי אליהו, מאידך יש מי שהתיר כמו שאתה נוהג. כך פסקו השמירת שבת כהלכתה והרב עובדיה יוסף. בקיצור אתה יכול להמשיך כמנהגך.
שאלה: להמשיך את הקשר?: אני יוצא עם מישהי כבר כ-4 חודשים - כעת בשבוע האחרון חיי התהפכו. בתחילה היא שפכה את בעיותיה וקשייה, בעיות שידעתי על קיומם ולא ממש עשו עלי רושם או שעשו אבל היו קבילות עלי. בשבת היא התארחה אצל חברה נשואה ופתאום ביום ראשון התהפך העולם,פתאום היא צריכה להתנתק, פתאום היא נזכרה בהחלטה שלה לא להתחתן, פתאום אנחנו לא מתאימים. אתמול לאחר שליחת מסרונים תדירה היא הגיעה אליי על מנת לדבר, שם היא אמרה שיש לאבא שלה דיפרסיה ושלאחד האחים שלה גם יש את המחלה ושגם היא לפי מה שהבנתי עם מאובחנת כחולה בזה. ושבגלל זה היא לא רוצה להתחתן אף פעם עם אף אחד ולא רוצה ילדים, למה לגרום סבל. גם לי היא אמרה שהיא לא רוצה לשגע אותי, ושאם נהיה בקשר זה רק יגרום לי להשתגע ושהיא רוצה זמן, בתחילה היא רצתה חודש ובסוף ירדה לשבוע שבו היא תחליט מה היא עושה. במהלך ה4 חודשים, נקשרתי אליה נפשית, הגעתי לרמת אכפתיות ודאגה ואהבה כמו שלא חוויתי בחיי, אני חושב שכל התירוצים שהיא אמרה ביום ראשון נבעו מכך שהיא הכניסה לעצמה לראש שהיא לא רוצה להתחתן אז למה להיות בקשר איתי,לדעתי אכפת לה ממני ובגלל זה היא אמרה את מה שהיא אמרה, אני באמת מבולבל מצד אחד נקשרתי אליה וקשה לי לאבד אותה, מה גם שזה לא תלוי רק בי, מצד שני ברור לי שזה חיים לא קלים עם מישהי חולה, במיוחד בדיכאון, למרות שכרגע זה לא ניכר, מלבד השינוי במצבי הרוח שיש מידי פעם. אני ממש מבובלבל וצריך להחליט מה הצעד שאני מחליט מה לעשות? גם אם זה לא תלוי לגמרי בי.
תשובה: ב"ה, אשמח לעזור לך, אפשר להתקשר לפלפון 052-7710491 דני ארגמן
שאלה: אפשר בבקשה עזרה בשאלות שלא הבנתי.: לרב 1.מה פירוש הפס:"שא את שמותם" 2.איך משה ספר את הבכורות ע"י מה? 3.האם את התינוקות של הבכורות ספר משה גם ע"י בת קול ולמה? 4.מאיזה גיל החליפו את הבכורות בלווים? 5.מה פירוש המילה -לפקודיהם? 6.בפס מצווה ה את משה פקוד את. ואח"כ כתוב שא לשם מה המילים נרדפות?
תשובה: לשואל 1. הספירה לא היתה רק במספר כללי אל הוכנו רשימות מסודרות ע"פ שמות, משפחות בתי אב וכו. לכן כתוב שא, כלומר תספור, וכן את שמותם, כיון שהספירה היתה ע"פ פירוט השמות. 2,3. לא הבנתי. כמו שהוא ספר את כולם, כך הוא ספר גם את הבכורות. 4. פרק ד פסוק מ - "מבן חדש ומעלה" 5. לא יודע אפי קיציס
שאלה: כתיבת ספר תורה למפרע: יום שלישי כ"ו סיון תשע"ג 4 June 2013 לכבוד הרב ה והברכה. שמעתי בהרצאת רב מסוים הנחשב לרב מוביל בתחום היהדות ש 99 מספרי התורה המצויים בידנו פסולים. מבדיקה שעשיתי על פי יכולתי המצומצמת מצאתי מקור התומך בדעה זו, והרי הוא מובא לקמן: שו"ת יביע אומר חלק ז - אורח חיים סימן ב ועינא דשפיר חזי להגאון מפלאצק בשו"ת משיבת נפש ח"ב (סימן ח). אתא לאשמועינן דלא נימא דדוקא בספר תורה העומד לקריאה יש לפסול כתיבה למפרע.,. שבאמת אין חילוק בזה בין ספרים לתפלין ומזוזות, שגם ספר תורה אם כתבו למפרע פסול. מה פסק ההלכה בהקשר זה, ואין דעתי נוחה מהאומרים שרוב הפוסקים וכו וכו, אלה מה האמת, כי יכול להיות מצב שהפוסקים יומרו שאין גוזרים גזרה שאין הציבור יכול לעמוד בה וכדומה, ובכל זאת מתוך לאו אתה שומע הן, שאם הציבור כן יכל לעמוד בה הרי זו האמת וכך צריך לנהוג אליבא דתורת משה. בברכת בשורות טובות. גבריאל טויטו. twetog neto.net.il
תשובה: וברכת ד  ברור שכותב למפרע בס"ת כשר, וכפי שפסק השו"ע סי  רפ סעי  ב, לעניין יריעות שבלו שכותבים חדשות והרי זה כתיבה למפרע ובכו"א פסק בשו"ע בצורה ברורה שהדבר מותר, ועל כן אין להמציא חידושים בכתיבת סת"ם, וגם המשיבת נפש עצמו כתב שדבריו הם כנגד כל הראשונים והאחרונים, ולא הסתמך על דבריו אלא להתיר תיקון אותיות, וגם בזה לא נתקבלה דעתו. העולה שס"ת שלנו כשרים הם למהדרין, אמנם יש בעיות של חסרות ויתרות, כפי שדנו האחרונים, אבל מבחינת כתיבה למפרע אין חשש בס"ת ולא כדאי לחפש חסרונות במנהגי ישראל, אלא כולם אהובים וכלם ברורים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כתיבת ספר תורה למפרע: לכבוד הרב ה והברכה. שמעתי בהרצאת רב מסוים הנחשב לרב מוביל בתחום היהדות ש 99 מספרי התורה המצויים בידנו פסולים. מבדיקה שעשיתי על פי יכולתי המצומצמת מצאתי מקור התומך בדעה זו, והרי הוא מובא לקמן: שו"ת יביע אומר חלק ז - אורח חיים סימן ב ועינא דשפיר חזי להגאון מפלאצק בשו"ת משיבת נפש ח"ב (סימן ח). אתא לאשמועינן דלא נימא דדוקא בספר תורה העומד לקריאה יש לפסול כתיבה למפרע.,. שבאמת אין חילוק בזה בין ספרים לתפלין ומזוזות, שגם ספר תורה אם כתבו למפרע פסול. מה פסק ההלכה בהקשר זה, ואין דעתי נוחה מהאומרים שרוב הפוסקים וכו וכו, אלה מה האמת, כי יכול להיות מצב שהפוסקים יומרו שאין גוזרים גזרה שאין הציבור יכול לעמוד בה וכדומה, ובכל זאת מתוך לאו אתה שומע הן, שאם הציבור כן יכל לעמוד בה הרי זו האמת וכך צריך לנהוג אליבא דתורת משה. בברכת בשורות טובות. ג. ט.
תשובה: השאלה שלך נשלחה כבר לרב אחד או שניים וקבלת מהם תשובה: נראה לי שיש בעיה בהפנית שאלה לשני רבנים, בודאי כשלא מידעים אותם. לא פחות חמור להטריד רבנים ולגזול זמנם רק כדי לספק את סקרנותך (אם הפניית שאלה לרב היתה עולה 100 שקלים - גם אז היית שואל שלשה רבנים).
שאלה: בדיקת צימוקים: בעלון גילוי דעת לפני מספר שבועות כתבתם כי כאשר העדה החרדית כותבת ש"יש לבדוק" אז חייבים לבדוק מוצר מחרקים, אולם אם כתוב "ראוי לבדוק" - אין חובה. אני קניתי צימוקים לבנים שכתוב עליהם "ראוי לבדוק" והתקשרתי לוועד הכשרות של העדה החרדית, והם אמרו לי שהחילוק נכון באופן כללי, אך לא תמיד, וצימוקים הנ"ל דווקא כן צריך לבדוק. אולי כדאי לפרסם את זה.
תשובה: פינת הכשרות בעלון גילוי דעת מוסיפה מודעות לציבור בתחום הכשרות, אך אם זאת, זו אינה פינה של כושרות. לעיתים מערכת העלון פונה אלינו ומבקשת את תגובתנו לתחום מסויים ומציינת בתגובה מי מטעם כושרות אמר את הדבר. לכן כאשר מתפרסם בפינה מידע כללי, ללא פרסום שהוא נאמר בשם "כושרות", יש לפנות למערכת העלון לקבלת תגובתם.
שאלה: לימוד תורה: אני רוצה לשאול אותך האם לימוד בגרסה הוא לימוד אמתי לפי היהדות
תשובה: אם אתה מתכוון ללימוד שעיקרו שינון. אזי בוודאי שזה לימוד טוב, אלא הוא לא יכול להיות כל הלימוד. צריך להעמיק ולשנן.
שאלה: שאלות: 1. בקדיש- מה נשים צריכות לענות? (אם יש צורך -אני ספרדיה) 2. במיוחד בקיץ אני ובני משפחתי הולכים בבגדים קצרים יחסית בבית ואני לא יודעת אם זה ר שאברך על אוכל ככה או בנט"י של שחרית וכו. 3. אם נכנסתי לבית הכנסת באמצע תפילה או בסוף- מותר לי להתפלל מאיפה שהחזן הגיע או שחייב מהתחלה? 4. לפעמים אני לא זוכרת אם בירכתי על משהו או שאני בטעות מברכת פעמיים או שאני טועה בגלל שאני קצת מעופפת באותו רגע. מה אפשר לעשות? 5. אם קמתי מאוחר- עליי לומר אלוקי נשמה? 7. אם אמא שלי מבקשת ממני להביא לה למשל קרם ידיים בשבת- עליי להביא לה? היא לא כ"כ מקיימת הלכות כאלה של שבת. 8. מותר לומר בבית אחרי התפילה מי שברך לחיילי צה"ל כל יום? 9. אם אני צריכה לברך ברכה אחרונה בורא נפשות אבל אחרי זה אני אשתה מים -אני צריכה לברך או מה?
תשובה: לך 1. בדיוק כמו גברים תעייני בסידור שבידיך. 2. אפשר לברך כך על אוכל בבית. לפני ברכת המזון צריך להתלבש יפה (ולשאר הברכות לא חייבים) 3. כל מקום בתפילה לפי ענין שלו - לכן לא ניתן לתת לך תשובה כללית. 4. להקפיד לברך מתוך ברכון או סידור - לפחות ברכות אחרונות. להתרכז יותר במה שאת עושה. 5. בודאי 7. כן. קרם ידים אינו בכל מקרה אסור והבאתו היא מצווה מהתורה (אולי היא תשתמש בו באופן המותר). 8. מותר ועדיף שלא. כל תפילה הנאמרת לעיתים קרובות בקביעות מאבדת מערכה המיוחד - מומלץ לומר רק בשבתות. 9. תברכי אחרי שתית המים דוד לוי לשאלות נוספות טלפון 098987548
שאלה: לשון הרע: יש לי שתי שאלות, קצת קשורות אחת לשנייה. 1. אני סטודנטית לעבודה סוציאלית באחת מהמכללות בארץ. במסגרת אחד מהקורסים, המרצה מביא דוגמאות מהתנסויותיו האישיות בשדה. בשיעור האחרון המרצה הביא דוגמא על מנהלת של אחד מהמוסדות בארץ. אמנם הוא לא אמר את שמה, אך הוא אמר את שם המוסד והעיר ודיבר על ההתנהלות הלקויה שלה.(כדי שע"י כך נלמד מה נכון ולא נכון לעשות). חשוב לי לציין שזהו קורס מאוד חשוב בתואר, אנו מחולקים בקורס לקבוצות קטנות של 20 סטודנטים בקבוצה (כמו"כ המרצה חילוני וכך גם רוב הסטודנטים). רציתי לדעת מהי הבעייתיות וכיצד עלי לנהוג בסיטואציות כאלה? 2. במסגרת הקורס דיברנו גם על העניין של חובת הדיווח במקרה של תפקוד לקוי במקום העבודה בו אנו נמצאים. הנושא הזה הזכיר לי שכשהייתי בשירות הלאומי עבדתי בפנימייה בה התפקוד של סגן המנהל היה לקוי מאוד- הוא היה מתייחס לצוות בצורה פוגענית, ועוד דברים רבים שפגעו גם בילדים. פעמים רבות רציתי לפנות במכתבים לגורמים שונים, אך אנשים מהצוות הוותיק אמרו שאין טעם ולא כדאי. איני יודעת מה קורה אילו הייתי מדווחת, אך אני בטוחה שזה היה מאוד לא נעים וגובל בלשון הרע ודברים נוראיים נוספים. העניין הוא שההתנהגות הלקויה שלו ממשיכה שנה אחרי שנה ולא נעשה עם כך כלום. העניין הזה מלווה אותי מאז שסיימתי את השירות הלאומי. כיצד אפשר לפתור את הבעיה הזו?
תשובה: באשר ללימודים שלך - את צריכה לשוחח עם המרצה ולבקש ממנו שימנע לתת פרטים אודות המקומות עליהם הוא מדבר מפני שזה לגמרי לא נדרש וזה מביך אותך. לחילופין את יכולה לכתוב זאת במכתב ולמסור בעילום שם. באשר לתלונות על אנשים: במקרה של התנהגות פוגעת יש להתלונן, לדווח, לספר ולהפיץ כדי למנוע נזק מאחרים. צריך לפעול בתבונה בדרך מועילה ולא בדרך שתוסיף נזק. מותר לספר לשון הרע כאשר יש תועלת מעשית מהדבר. למשל: לספר על נוכל שמתחזה לעני, כדי שלא יתנו לו צדקה. לספר על אדם שיש לו בעיות חמורות בפני מי שחושבת להתחתן איתו. אם אדם נשאל למגרעות של אדם שהינו מכיר לצורך בירור התאמתו לעבודה או תפקיד. וכן להעביר ביקורת על אישי ציבור במטרה להרחיק מדרך בעייתית. היתר זה קיים, אם מתקיימים שבעת התנאים הבאים:  שיראה המספר את הדבר בעצמו, או שיתברר לו הדבר, ולא שיספר על סמך שמיעה מאחרים. שיזהר מאוד לא להחליט מיד את הדבר שבדעתו לגנות, אלא יתבונן היטב על על פי דרכי התורה האם הוא בכלל גנות ועבירה. שיוכיח את החוטא בתחילה בלשון רכה. שלא יגדיל העולה יותר ממה שהיא, אלא יספר האמת ללא גוזמא. שיכוון לתועלת, ולא יכוון להנות מסיפור הפגם על חבירו, וכן לא יספר מתוך שנאה שיש לו עליו זה מכבר. אם יכול המספר לסבב את התועלת הקיימת בסיפור הגנות על חבירו בדרך אחרת, בה לא יצטרך לספר עליו הגנות, אסור לספר. ואם יכול להקטין הגנות, והתועלת לא תפגם כתוצאה מכך, מצווה עליו להקטינה. שלא יסובב נזק לבעל הגנות יותר מכפי הדין, אילו היו מעידים עליו על גנות זו בבית דין. כך גם, למשל, עדות בבית דין אינה נחשבת ללשון הרע, כיוון שהיא נאמרת מתוך הכרח ומטרה להיטיב ולא לגרום נזק. (מתוך
שאלה: כשרות דג: האם הדג alaskan pollock כשר לאכילה? אשמח לתשובתכם.
תשובה: POLLACK הוא דג ממשפחת דגי הCOD. יש דגי COD שהם כשרים ויש שאינם כשרים. את השם הזה alaskan pollock לא מצאתי בספרות ההלכתית ולכן איני יכול לומר האם הוא כשר או לא. ובאופן כללי ההלכה בעניין כשרות דגים הוא: מותר לאכול דג אך ורק כאשר אתה רואה שיש לו קשקשים(כדוגמת נסיכת הנילוס המשווק עם פס עור עם קשקשת), או כאשר הוא משווק עם הכשר מוכר בצורה של חותם בתוך חותם, או בחנות דגים עם הכשר. ולא סומכים על שמות של דגים כדי להתיר אותם לאכילה. וכפי שכתבנו לעיל גבי הCOD יש גם עוד דגים שיש ביניהם זנים כשרים וזנים לא כשרים למרות שהם נושאים אותו שם. למשל טונה וסלמון.
שאלה: קרי וכתיב בתורה: רציתי לדעת מה העניין של קרי וכתיב בתורה ובתנך בכלל כמו למשל בפרשתנו לנער לנערה לפי מה קבעו בעלי המסורה את הקביעה הזו על התשובות והחיזוק ישר כח
תשובה: זו סוגיה רחבה - עיין תאור קצר ותמציתי
שאלה: נכשלתי במבחן אמונה: לאחרונה היה לי משבר אמונה שנוגע לענייני פרנסה. פניתי בשאלה לנתנאל הכהן (קבליסט) והוא ענה לי שבעתיד הקרוב יקרה כך וכך. מאז ומעולם האמנתי שתורת הנסתר שייכת רק להקב"ה. ולנו, האנשים הקטנים אסור בתכלית האיסור לנסות ולברר מה יקרה הלאה, שכן מזלו של אדם יכול להשתנות, והכל תלוי בבורא עולם. ונכשלתי. ואני מצרה על כך. מה עלי לעשות? אני מרגישה נורא, איום ונורא. קיבלתי החלטה לא לייחס חשיבות לדבריו של האמור מעלה ולהתפלל לבורא עולם שיסייע בידי להביא פרנסה לביתי. זה היה מבחן אמונה, ועודנו מבחן אמונה, שלא עמדתי בו. אשמח לתשובה. א
תשובה: לשואלת הרמב"ם כותב שתשובה כוללת 3 דברים. חרטה על העבר, קבלה לעתיד ווידוי. חרטה על העבר כלומר להבין שמה שעשיתי לא נכון ולהתחרט על כך. את זה כבר יש. קבלה לעתיד משמעותה החלטה שלא לעשות זאת שוב. וידוי - כלומר בתפילה כשאומרים תחנון לומר בפה בשקט לםני ה, חטאתי בכך וכך, ואני מתחרט על זה. כאשר מקיימים את שלושת אלה, זה נקרא חזרה בתשובה, ואם אכן לא חוזרים לחטא, אז זאת תשובה גמורה לפני ה, ואין לך מה לחשוש יותר אלא לשמוח שזכית לשוב אל ה. אפי קיציס
שאלה: סוגיה לגבי קריאת פרקי תהילים: שמי גיל גבריאל, בבסיסי אני אדם חילוני, אך מאמין מאוד, בדרכי שלי. כבר הרבה שנים, שאני נוהג לקרוא תהילים ותיקון הכללי, אך תמיד צצות לי שאלות ותהיות בזמן הקריאה. אני מודה שכבר תקופה ארוכה, שרציתי לפנות בשאלות, ולא העזתי. והנה כרגע אני מנצל את המצב בו אני נמצא (מצב אישי ומשפחתי לא טוב) לשאול שאלות מהותיות בעיניי. אני אשמח אם תוכל לעזור לי, ולענות לי בצורה פשוטה. 1. האם אפשר לקרוא פרקי תהילים, לא לפי סדר כרונולוגי של הפרקים? הכוונה, האם לדוגמה, אפשר לקרוא פרק כ"ג ואז פרק א ואז פרק ל, וכן הלאה? 2. האם אפשר לקרוא פרקי תהילים, מדי פעם, בשעות שבין השקיעה לחצות? או אחרי חצות? 3. היות וקורה לי שאני מתבלבל לפעמים בהגיה של מילה בין אם בבלבול באותיות או קריאה עם ניקוד לא נכון, אני חוזר על קריאת המילה או צמד המילים שוב, האם יש בזה פסול? רב תודות,.
תשובה: לך 1. ניתן לקרוא את הפרקים שלא לפי הסדר. מומלץ לא רק לקרוא אלא גם ללמוד את פירושם. 2. אפשר לקרוא בכל עת ובכל זמן בכל ימות השבוע והשנה ובכל שעות היממה. 3. אין בזה בעיה דוד לוי 098987548
שאלה: שוקולד בשקית "בשרית": הכנסתי חתיכת שוקולד מוצק (שוקולד פרה חלבי) לתוך שקית אוכל, שייתכן שהיה בה לפני כן כריך עם פסטרמה (אני לא זוכרת). כשמריחים את השקית, אין ריח של פסטרמה, וגם הוצאתי את פירורי הלחם מהשקית לפני שהכנסתי לתוכה את השוקולד. רק אחרי כן נזכרתי שאולי היה בה כריך בשרי. האם מותר לאכול את השוקולד?
תשובה: לך מותר. (אלא אם אתה רואה פירורי פסטרמה על השוקולד) בפעם הבאה תהפוך את השקית ליתר בטחון דוד לוי 098987548
שאלה: השפלות:!! אז ככה אני נער בגיל 17 אני אחד שמתחזק מאוד אני עובד על המידה של מידת הענווה ואכן כבר תקופה ארוכה שזה מצליח לי וגם אני ממש מגיע למצב שאני לא כועס ולא עצבני גם עם עשו לי משהו רע יש לי מישהו שתמיד משפיל אותי הוא נער בגילי תמיד הוא משפיל אותי זורק לי הערות וממש מכאיב לי בלב ופוגע בי אבל אני מוריד תראש ופשוט מדבר לה אני אומר לו אבאלה אני יודע שהכל ממש השם יתברך אין שום כוח בעולם שיכול להפיל אותי אתה שלחת אותו ואני מקבל באהבה כי הכל לטובה אני לא צריך הערכה של אף אחד אחר וכבוד מאף אחד רק ממך ה אני אוהב אותך ו ששלחת אותו הוא צדיק גדול ככה פשוט אני אומר אבל יש לציין שאני אומר את זה עם דמעות בעיניים פגיעה קשה ועצב רב רציתי לשאול אותך כבוד הרב אם אני מתנהג נכון בקשר לזה ואם אכן זה מידת הענווה? כבוד הרב שה יתן לך כוח להמשיך לעזור לנו!!
תשובה: יש לך כוונה טובה. אתה מבקש לפעול במדרגה של צדיק אבל טרם הגעת למדרגה של צדיק. לא מפני שיש לך חסרונות, אתה נמצא במדרגה גבוהה מאוד. אבל כדי להיות צדיק צריך לעבור דרך ארוכה מאוד - אתה נמצא עדיין בתחילת הדרך. אתה מתפלל אל ד  ומבקש דברים טובים: "אני לא צריך הערכה של אף אחד אחר וכבוד מאף אחד רק ממך ה  אני אוהב אותך ו ששלחת אותו הוא צדיק גדול." דברים אלו שמופיעים בתפילתך הם בקשות חשובות אבל הם לא משקפים את המצב האמיתי שלך. אתה עדיין לא באמת שם, מידת הענווה קשה מאוד להשגה. כיום אתה צריך הערכה של אנשים, אתה לא מסוגל עדיין להסתפק בכך שד  מעריך אותך. אתה גם לא באמת מרגיש שהחבר הוא צדיק, אתה נפגע ממנו ולכן הוא רשע. עם כל הרצון הטוב שלך, אסור לאדם לחיות בשקר. גם הקב"ה לא רוצה שנחיה בשקר. לכן אתה צריך להתפלל אחרת - את מה שאתה אמרת אתה צריך לומר כבקשה: "אני מבקש ממך שלא אצטרך הערכה של אף אחד אחר וכבוד מאף אחד רק ממך ה  אני אוהב אותך, אבל קשה לי עם ההשפלות שלו ואני מבקש ממך כוח להתגבר על ההשפלות הללו." בינתיים תלמד לקבל מחמאות מהסובבים אותך, כמתנות שד  שולח אליך. כל מי שאומר לך דברי שבח, כל מי ששמח בך ומודה לך על משהו - תראה אותו כשליח של ד  לעודד ולשמח אותך. לחזק אותך. הנער שפוגע בך צריך לדעת שהוא עושה דברים חמורים. ח אמרו -  המלבין פני חברו ברבים כאילו שופך דמים. אתה לא צריך חלילה להעליב אותו בחזרה אבל אתה חייב להוכיח אותו: לגשת אליו בנחת ולומר לו שהוא פוגע בך. שהוא גורם לך נזקים קשים. שהוא גורם לעצמו נזקים קשים מפני שהוא כשופך דמים! אני מאמין שאם תעשה את כל השינויים הללו תזכה בעז"ה גם לשינוי לטובה במה שקשה לך וד  יתן לך את הכוח לצאת מהעצבות.
שאלה: שרשרת:, יש לי שרשרת עם תליון של הבאבא סאלי זצ"ל, הרבה מעירים לי על כך שני עונדת אותה, האם מותר? האם יש איסור כול שהוא? אני נורא משתדלת שלא להיכנס איתה איתה למקומות טמאים.(שירותים מקלחת )
תשובה: אין איסור בכך, כשם שמותר לתלות תמונות צדיקים על הקיר כך גם על הצואר. לגבי כניסה למקומות טמאים, לא חלה על התמונה קדושה ולכן אין בעיה להכניסה למקומות אלו. בשורות טובות!
שאלה: השם "אליענה" לילדה: אני חילונית ובהריון עם בת. בחרנו את השם "אליענה", מכיוןן שהתפללתי רבות לה שאכנס להיריון- (היה לי קושי), ונכנסתי להיריון רק אחרי שהלכתי למקווה. ואני רוצה לקרוא לבת שלי בשם זה, מכיוון שאלי ענה לי- ענה לתפילותיי ואני מרגישה שזו הכרת ה שלי לשם. במידה וזה היה בן היינו קוראים לו יהונתן- כי ה נתן- על אותו משקל. חשוב לי לציין, כי אין לנו שום שם אחר שאנחנו אוהבים או מתחברים אליו. מהרגע שנכנסתי להיריון ידענו שאם זו בת- זה יהיה שמה. אודה על תשובתכם.
תשובה: וברכת ד  כל השמות הם טובים ובלבד שתגדלוה לתורה לחופה ומעשים טובים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: בחירת שם: אני חילונית ובהריון עם בת. בחרנו את השם "אליענה", מכיוןן שהתפללתי רבות לה שאכנס להיריון- (היה לי קושי), ונכנסתי להיריון רק אחרי שהלכתי למקווה. ואני רוצה לקרוא לבת שלי בשם זה, מכיוון שאלי ענה לי- ענה לתפילותיי ואני מרגישה שזו הכרת ה שלי לשם. במידה וזה היה בן היינו קוראים לו יהונתן- כי ה נתן- על אותו משקל. חשוב לי לציין, כי אין לנו שום שם אחר שאנחנו אוהבים או מתחברים אליו. מהרגע שנכנסתי להיריון ידענו שאם זו בת- זה יהיה שמה. אודה על תשובתכם.
תשובה: ב"ה, זה שם טוב, בשעה טובה. דני ארגמן
שאלה: בחירת שם: שמי ענת ואני לפני לידה יש לי בת וחשבתי על מס שמות: שקד, נטע, נטע-לי, אריאל. אודה לך על תשובה ועזרה בבחירת שם.
תשובה: וברכת ד  חכי עד הלידה, ואז תתני שם שתמצאי לנכון, יש פעמים שאב או אם מרגישים בשעת הלידה רצון להודות לקב"ה על כל הניסים שנעשו להם בשעת הלידה, וכן דברים רבים שרואים על התינוק ת בשעת הלידה, על כן המתיני עם בחירת השם, ואי"ה השם יבוא לך בשמחה. כדאי לתת לבנות שמות המיוחדים לבנות, לתת לאשה את עוצמתה המיוחדת. יהי רצון שהלידה תעבור בשמחה ו בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: זה קשה מדי: ערב טוב, אני אמורה לטבול רק בעוד שבוע ואנחנו כבר לא יכולים לשמור, הפתרון היחיד הוא שאחד מאיתנו ייצא לקניות או למשהו אחר, אבל אי אפשר להמשיך ככה, זה לא ריאלי שלא נראה אחד את השני כמעט במשך שבוע שלם, ואין לי מושג מה נעשה בשבת. אני רואה על בעלי שזה גדול עליו, הוא כבר לא יודע איך הוא יסבול את זה, אני מרגישה שעוד רגע הוא יישבר ואני איתו (או הפוך, אני והוא איתי). איך אפשר לעמוד בזה? ולמה בכלל ה עושה לנו את זה, חודש אחרי חודש, כשהוא יודע שכל חודש זה מתיש אותנו ואנחנו תמיד כמעט נשברים? ולמה בכלל אי אפשר לטבול אחרי רק 7 ימים? האם יש לזה איזה פתרון?
תשובה: אני מזדהה מאוד עם כאבכם, בוודאי מדובר בקושי גדול, מעין מסירות נפש שכל זוג יהודי צריך לעמוד בה. עם כל הקושי צריך להאמין באמונה שלימה שהקב"ה, המטיב והרחמן, שציווה על המצווה - בוודאי נתן גם את הכוח לקיים אותה. כמובן שצריך הרבה מאוד כוח, אבל "לפום צערא אגרא" - ככל שיותר קשה כך מקבלים יותר שכר. בתור עצה פרקטית אציע שלא כדאי בזמן שאסורים להיות לבד בבית בשבת, זה סתם להיכנס לתיסכולים. אפשר לנסות לארגן באופן כזה שבשבתות שאסורים מתארחים אצל ההורים וכדומה, ובשבתות שמותרים נשארים יחד בבית, וכך הרבה יותר נוח וטוב. לעניין ההלכתי: אם המחזור נמשך יותר מארבעה-חמישה ימים - כדאי לפנות לרב מומחה בנושא (או דרך מכון פועה שיכולים לעזור) שיבדוק, כיוון שלפעמים הכתמה בתחילת ובסוף המחזור אינה בגוון והאופן האוסר, וכך יתכן ונאסרים מאוחר יותר וכן אפשר להתחיל את ספירת הנקיים מוקדם יותר. כמו כן כדאי לשתות לימונים סחוטים לקראת סוף המחזור ותחילת ימי הנקיים, כיוון שהלימון בעל סגולה טבעית להפחית הכתמות ולקצר את משך הדימום. בהצלחה רבה!
שאלה: יין בשבת: רציתי לשאול מה ההלכה לגבי פתיחת בקבוק של מיץ ענבים (תירוש) בשבת ע"י אדם חילוני במקום שיש גם אדם דתי.
תשובה: וברכת ד  מיץ ענבים לכו"ע דינו כמבושל ואין בו חשש יין נסך. ועל כן אין לחוש. נחלקו האחרונים לגבי מפוסטר האם כמבושל אבל במיץ ענבים הבישול גמור. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: נדר: קודם כל רציתי לומר ישר כך על היוזמה והעזרה הרבה שאתם נותנים. שאלתי היא אם נדרתי נדר שלמצווה שאני אתנדב פעם בשבוע. עד מתי אני צריכה לקיים את הנדר? כל השנה או גם אחריה
תשובה: ב"ה, זה תלוי במה שחשבת בזמן הנדר, לחודש שנה או כל זמן אחר, אם נדרת סתם - צריך לעשות התרת נדרים. דני ארגמן